नवाज : यह आपका ही घर है, मोदी : आना-जाना लगा रहेगा
राजनाथ बोले- मोदी की पाक यात्रा ‘इनोवेटिव डिप्लोमेसी’
पाक दौरे में नवाज और मोदी के बीच हुई बातचीत का एक दिन बाद खुलासा
पाकिस्तानी दौरे में प्रधानमंत्री नरेंद्र मोदी के और नवाज शरीफ के बीच घर पर हुई बातचीत का एक दिन बाद खुलासा हुआ है।
मोदी लाहौर में नवाज के पैतृक निवास पर दो घंटे रहे। इस दौरान पाक प्रधानमंत्री शरीफ ने उनसे अपने परिवार का परिचय कराया, तो उनसे मोदी ने पूछा- \\\"आपका सारा परिवार यहां रहता है?\\\' जवाब में शरीफ ने कहा- \\\"हां, 70 से 80 परिजन यहां रहते हैं।\\\' इस पर मोदी ने कहा- \\\"अब यहां आना-जाना लगा रहेगा!\\\' फिर शरीफ का जवाब था- \\\"क्यों नहीं, यह आपका ही घर है।\\\' शरीफ ने इस दौरान मोदी को अपनी मां से मिलवाया। जिनके पैर छूकर मोदी ने आशीर्वाद लिया। मोदी ने शरीफ को उनकी नातिन मेहरूनिसां (मरियम नवाज शरीफ की बेटी) की शादी के अवसर पर साड़ियां और अन्य उपहार भी दिए। गौरतलब है कि प्रधानमंत्री नरेंद्र मोदी शुक्रवार को काबुल से लौटते समय अचानक पाकिस्तान चले गए थे। उनके इस दौरे ने सबको चौंका दिया।
वॉशिंगटन पोस्ट : भारत-पाकके ठंडे-गर्म रिश्तों के बीच मोदी के दौरे ने मानो रीसेट बटन दबा दिया है।
न्यूयॉर्कटाइम्स : पुरानेनेता दूसरों की पॉलिसी पर चलते थे। मोदी की डिप्लाेमेसी डिप्लोमैटिक डांस है।
वॉलस्ट्रीट जर्नल : मोदीके इस कदम से दोनों कंट्रीज के बीच सुलह की प्रॉसेस में तेजी आएगी।
लखनऊ/गांधीधाम | गृहमंत्री राजनाथ सिंह ने प्रधानमंत्री नरेंद्र मोदी की पाकिस्तान यात्रा को ‘इनोवेटिव डिप्लोमेसी’ करार दिया है। उन्होंने कहा, ‘हमारे लोकतांत्रिक देश में सभी का समर्थन मिले, यह संभव नहीं है। हमारी सरकार काम कर रही है। इसलिए बदनाम करने के लिए हमें असहिष्णु कहा जा रहा है। राजनाथ ने कहा कि मोदी जब पाकिस्तानी प्रधानमंत्री नवाज शरीफ से मिले, तो क्या उन्होंने सहिष्णु या असहिष्णु होने का परिचय दिया? मोदी में सब को साथ लेकर चलने का भाव है जबकि पुरानी सरकार असहिष्णु थी।
उन्होंने यह भी बताया, ‘मैं और अमित शाह शुक्रवार को लॉन में बैठे थे। तभी प्रधानमंत्री का फोन आया। बताया गया कि वे लाहौर जा रहे हैं। उनका पहले पाक जाने का कोई कार्यक्रम नहीं था। लेकिन सब कुछ इतनी जल्दी हुआ था कि ज्यादा बात नहीं हो पाई।’
वाजपेयी की पहल को आगे बढ़ाएं : आडवाणी
भाजपानेता लालकृष्ण आडवाणी ने मोदी की पाकिस्तान यात्रा का स्वागत किया है। उन्होंने कहा, ‘जो प्रयास वाजपेयी जी ने शुरू किया, उसे आगे बढ़ाने की जरूरत है। आज हमारे शासन के नेताओं मोदी जी और बाकी नेताओं को भारत-पाक संबंधों को मजबूत बनाने के लिए अपना योगदान देना चाहिए।’
इधर भाजपा महासचिव राम माधव बोले-
एकहो जाएंगे भारत, पाक और बांग्लादेश
नईदिल्ली | मोदीके सरप्राइज दौरे की रात ही न्यूज चैनल अल जजीरा ने संघ के प्रवक्ता रहे भाजपा महासचिव राम माधव का इंटरव्यू प्रसारित किया। इसमें माधव ने कहा, संघ को अभी भी लगता है कि करीब 60 साल पहले यह हिस्से ऐतिहासिक वजहों से अलग हो गए थे, वह फिर से सद्भावना से एक साथ होंगे। अखंड भारत का निर्माण करेंगे।
मोदी-शरीफ मुलाकात में हितों का टकराव : इमरान
इस्लामाबाद|पाकिस्तानके पूर्व क्रिकेटर और तहरीक-ए-इंसाफ पार्टी के नेता इमरान खान ने मोदी-शरीफ मुलाकात का स्वागत करते हुए सवाल भी उठाए हैं। उन्होंने कहा- मुलाकात में बिजनेसमैन ने जिस तरह से भूमिका निभाई, उससे हितों के टकराव का मामला दिखता है।’
दुश्मनका स्वागत : हाफिज
मुंबईहमलों के मास्टरमाइंड हाफिज सईद ने मोदी के लाहौर दौरे पर जमकर भड़ास निकाली। उसने कहा है कि पाकिस्तान के पीएम ने निजी दोस्ती के लिए देश के दुश्मन का ऐसा स्वागत किया।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva